Eesti Merevägi

Hr. Ivo Värk

Kommodoor

Taotlus koostööks 5.10.2024

Austatud Kommodoor Ivo Värk.

Pöördun teie poole Rakvere Maraton MTÜ (reg. kood: 80311257) esindajana. Soovime taas teha Eesti Mereväega koostööd ja kasutada teie abi **12.07.25** Tallinna lahes (Pirital) läbiviidava avaveeujumise võistluse korraldamisel.

Oleme tänulikud eelmiste aastate toetuse eest ja kinnitame, et sellest on olnud turvalisuse suurendamisel ja ürituse läbiviimisel suur abi.

2025. aasta sündmuse läbiviimise ajavahemik on **12.07** **kell 13.00-17.00**. Stardid laevalt ja laev väljub võistlejatega (kuni 200 inimest) Miiduranna või Noblessneri sadamast kell 14.00. Esimene start 500 m rannapiirist, teine 1 km ja seejärel 1,9 km ja 3,8 km rannast.

Kaasame merepäästeüksusi (Tallinna SAR, Pirita SAR, Aasukalda merepääste, Pärispea merepäästeselts jt) osalejate julgestamiseks ja kõikidel osalejatel on kohustus kanda personaalset poid, mis ei ole vetelpäästevahend, kuid aitab maandada riske.

**Mereväe poolt ootame võistlustrassi seiret ja kindlustamist muu laevaliikluse eest, sarnaselt 2023. aastale. Võimalusel ka Kindral Kurvitsa kasutust sarnaselt 2024. aastale, osalejate transpordiks stardikohta.**

Teie loal tuleme Miinisadamasse kohtuma, et täpselt arutada koostöö mahtu ja Mereväe tingimusi. Loodame positiivsele koostöö jätkule. Senine Mereväe poolne kontaktisik on koostöö osas olnud hr. Eglit Uke.

*/digitaalselt allkirjastatud/*

Austusega.

Marko Torm

Rakvere Maraton MTÜ

Juhatuse liige

533 64 289